SA-vrou in Kenia vermis‘n Foto wat tydens die naweek se aanval geneem is. Foto: @KenyaRedCross/Twitter ŉ Suid-Afrikaanse vrou word in Kenia vermis en is vermoedelik dood, het The Star Woensdag. Super Moloi, die Suid-Afrikaanse hoë kommissaris in Nairobi, het gesê die vrou was vermoedelik oor die naweek in die Westgate-winkelsentrum toe dit deur Islamitiese militante aangeval is. Moloi het gesê die vrou het nog nie sedert die aanval met haar familie in verbinding getree nie. Volgens Moloi het sy span hoop laat vaar dat sy nog lewe, nadat die winkelsentrum Dinsdag glo veilig verklaar is en alle gyselaars gered is. Sy span het begin om na haar liggaam in lykshuise te soek. Hulle soek ook na ander Suid-Afrikaners wat moontlik in die aanval dood is. Tot dusver is daar net een Suid-Afrikaner, James Thomas (57), in die aanval dood verklaar. Die totale dodetal staan tans op 67. – SAPA Lees ook: Kenia-bloedbad verby – Keniaanse president Al-Shabaab dreig met nog aanvalle Kenia-bloedbad: Meer oor die Britse “wit weduwee” Kenia-bloedbad: Amerikaners en Britse vrou onder aanvallers Kenia-bloedbad: Byna alle gyselaars vry, twee soldate sterf Video: Spesiale magte help by Kenia-bloedbad Nuuskommentaar: Wortels van aanval op Kenia-winkelsentrum lê baie diep Video: Binne die Kenia-bloedbad Kenia bloedbad: SA’ner se naam bekend SA’ner sterf in Nairobi-bloedbad Kenia-bloedbad: SA’ners in winkelsentrum vasgevang, skietery duur voort Nairobi-winkelsentrumskietery: Al-Shabaab se twiets Minstens 15 dood in Nairobi-winkelsentrumskietery